Astu maailmaan,
jota et yleensä pääse näkemään.
Tutustu uskomattomiin eläimiin,
joilla on salaisia kykyjä ja tarkkoja aisteja.
Jos uskot tietäväsi kaiken luonnosta,
saatat erehtyä.
SELOSTAJA: BENEDICT CUMBERBATCH
Costa Rican sademetsissä joskus ainoa tapa tulla huomatuksi on -
liikkua nopeasti -
ja liikkua tyylillä.
Kaikista ihmeellisistä eläimistä -
ja niiden erikoisista tavoista herättää huomiota,
tämä tanssijalintu -
saattaa olla kaikkein näyttävin esiintyjä.
Sen soidinmenot täytyy nähdä uskoakseen ne.
Se käytti kuukausia esiintymislavan valmisteluun.
Tähtiesiintyjä vaatii täydellisyyttä.
Jokaisen lehden on oltava paikallaan,
mikä voi sademetsässä olla haastavaa.
Homma hoidettu.
Esitys alkakoon.
Sekava rutiini sisältää hyppelyä,
outoja napsahduksia ja kummia törähdyksiä.
Älä huoli, jos tämä vaikuttaa oudolta. Esitys on tehty vain naarastanssijalle.
Naarastanssijat pystyvät käsittelemään näköhavaintoja -
neljä kertaa ihmistä nopeammin.
Suurnopeuskameran avulla voimme katsoa tilanteen uudestaan -
naaraan näkökulmasta.
Hypätessään lavansa yli tanssija lyö siipensä yhteen -
paukahtaen.
Siipien paukaus voi kuulua lähes 300 metrin päähän.
Koiraan toistaessa näytöstään, naaraan ultraviolettinäkö -
osuu koiraan höyhenpeitteeseen.
Koiraan vaivalla luoma neutraali ympäristö -
lisää naaraan katselunautintoa.
Loppuhuipennukseksi -
vaikuttava paukaus ja voltti.
Se lopettaa esityksen räpyttämällä siipiään nopeasti,
mikä kuulostaa naaraasta vastustamattomalle kehräykselle.
Viettely onnistui.
Naaras liittyy koiraan tanssiin.
Kun kilpaillaan kumppanista,
jokaisella eläinlajilla on omat sääntönsä.
Mutta vain ne, joilla on lumoavimmat supervoimat,
voittavat pääpalkinnon.
PARINVALINTA
Täydellinen kumppani harvoin ilmestyy tyhjästä.
Itse asiassa pariutuminen -
on yksi eläinkunnan suurimmista haasteista.
Kalifornianlahden sarvirauskut -
parantavat mahdollisuuksiaan erikoisella voimallaan.
Äänen voimalla.
Melkein kaksimetrisillä loikillaan ne luovat ääniaaltoja.
Kaksi kertaa luotia nopeammin -
ääni kulkee meressä.
Yli neljän kilometrin päässä toiset sarvirauskut,
lähtevät liikkeelle kuultuaan kutsun herkkien aistinkarvojensa avulla.
Parvi kasvaa.
Kunnes niitä on tuhansittain.
Nämä ällistyttävät kokoontumiset -
ovat rauskujen paras mahdollisuus pariutua.
Mutta nyt kilpailu vasta alkaa.
Urosrauskut jahtaavat naaraita -
ja kisaavat siitä, kuka ehtii ensimmäisenä.
Tällainen liikehdintä vetää puoleensa myös ongelmia.
Tämä on ensimmäinen kerta, kun miekkavalaita on kuvattu rauskujahdissa.
Yhteen kokoontuminen tekee rauskuista helpon kohteen.
Mahdollisuus lisääntyä -
on kuoleman arvoista.
Kun taistelu pareista kiihtyy,
voi tarvita ylivertaista voimaa -
ja salaisia kykyjä-
kilpailijoiden loitolla pitämiseen.
Kaksi tonnia rasvamassaa lähettää iskuaallon,
joka kulkee 150 kilometriä tunnissa rantaa pitkin.
Koska se pystyy havaitsemaan maan tärähdyksiä,
johtava merinorsu-uros huomaa kilpailijan reviirillään.
Sillä on yksi eläinmaailman kovimmista äänistä.
Sen erikoinen mylvintä kaikuu rannan poikki.
Se muistuttaa kilpailijaa siitä, kuka on johdossa.
Kalifornian rannikolla yhdyskunnan suurinta merinorsua -
kutsutaan johtajaurokseksi.
Se on taistellut yli sadan naaraan paritteluoikeudesta.
Haaremin suojeleminen yhdessä maailman äänekkäimmistä ympäristöistä -
aiheuttaa päänvaivaa.
On melkein mahdotonta kuulla kilpailijoiden saapuvan.
Haastajia voi tulla jopa 60 päivässä -
joka suunnasta.
Mutta sen ilmiömäisen värähdysten havainnointikyvyn ansiosta,
kuten hämähäkki verkossaan,
se voi vahtia kuuden tenniskentän kokoista aluetta -
keskeiseltä sijainniltaan.
Yleensä sen varoitusääni saa kilpailijat luopumaan yrityksistään.
Mutta aina silloin tällöin -
varteenotettava kilpailija ilmestyy paikalle.
Se on yhtä iso ja vahva -
ja yhtä halukas lisääntymään.
On vain yksi vaihtoehto:
nousta ja taistella.
Viiden sentin paksuinen kudos suojaa iskuilta.
Mutta veriset yhteenotot vaativat veronsa.
Kahden vuoden ja yli 300 taistelun jälkeen -
johtajauros on kukistettu.
On uuden raskassarjalaisen vuoro ottaa titteli.
Lyöty ja uupunut.
Vanha johtajauros ei todennäköisesti näe -
seuraavaa lisääntymiskautta.
Mutta se voi levätä rauhassa.
Johtokautensa aikana se sai yli sata poikasta -
ja kuuluu yhteen prosenttiin uroksista, jotka pääsevät lisääntymään.
Joskus mahdollisuus pariutumiseen vaikuttaa hyvin epätodennäköiselle.
Juurtuneina paikoilleen kasvit eivät voi etsiä kumppania.
Sen sijaan ne käyttävät ovelampia viettelykeinoja.
Mucuna on köynnös, jolla on päämäärä.
Lisääntyäkseen sen täytyy vetää puoleensa pölyttäjiä.
Suurin osa kasveista tekee sen kirkkailla ja kauniilla kukilla,
mutta mucuna hoitaa homman hieman eri tavalla.
Costa Rican sademetsissä on niin paljon kukkia,
että mucuna päihittää kilpailijat kukkimalla öisin -
ja käyttämällä erityisen lähetin palveluita.
Jotkut eläimet löytävät tiensä pimeimmissäkin viidakoissa.
Pitkäkielilepakko lähettää ultraääntä,
joka heijastuu takaisin sen tarkkoihin korviin.
Näin se hahmottaa metsän yksityiskohtaisesti.
Mucunan sileät terälehdet -
heijastavat äänet niin tehokkaasti, ettei niistä voi erehtyä.
Eikä niitä voi vastustaa.
Lepakko löytää mucunan helpommin kuin muut kasvit -
ja saa siitä kymmenkertaisesti mettä,
jota se litkii imukykyisellä kielellään, joka on sen pientä vartaloa pidempi.
Kun se lähtee,
räjähtävä mekanismi -
halkaisee terälehdet ja lennättää ilmaan siitepölyhiukkasia,
jotka tarttuvat lepakon karvoihin -
lepakon jatkaessa matkaansa seuraavaan kukkaan.
Koska lepakot osaavat erottaa uudet ja vanhat kukat,
se varmistaa, että se saa mettä joka kerta -
ja samalla se kuljettaa mucunan siitepölyn -
hedelmällisiin kukkiin.
Joskus lisäavusta on hyötyä,
jotta onnistuu pariutumaan.
Kenian Victoriajärvellä jopa ihmisistä on tullut -
osa yhden pienen olion -
karmeita romanttisia suunnitelmia.
Vain riisinjyvän kokoinen vampyyrihämähäkkikoiras -
yrittää epätoivoisesti saada huomiota kosintarituaalillaan.
Mutta lajin naaraspuoliset edustajat pitävätkin aika kummista jutuista.
Ja juuri nyt tämä koiras ei kelpaa.
Se pääsee parittelemaan vain,
jos sillä on yllään hurmaavaa ihmisverta.
Mutta sen hampaita ei ole tarkoitettu ihmisen ihoon.
Joten se tarvitsee jonkun toisen verenimijän tekemään likaiset työnsä.
Hyttysellä on paljon paremmat edellytykset hommaan.
Tuntosarvillaan se tunnistaa hiilidioksidin hengityksessä -
ja ruumiinlämmön.
Sitten hyttynen käyttää edistynyttä -
verenimemistyökaluaan.
Kuudesta eri osasta koostuvalla imukärsällä se pistää ihoon.
Kun hyttynen on imenyt neljä kertaa oman painonsa verran verta,
on hämähäkin vuoro iskeä.
Isot eteenpäin suunnatut silmät, joissa on liikkuvat linssit -
auttavat hämähäkkiä tunnistamaan verta imeneen hyttysen.
Sitten kuin jousitetuilla jaloillaan -
se lähestyy.
Vampyyrihämähäkkiä pahempi olento on ainoastaan -
vampyyrihyppyhämähäkki.
Tai oikeastaan myrkyllinen vampyyrihyppyhämähäkki.
Nopeasti vaikuttava hermomyrkky lamaannuttaa uhrin heti.
Sitten se imee uhrinsa kuiviin.
Ja tämä on vain sen verenhimoisen tapporetken alkua.
Sillä mitä enemmän se juo,
sitä haluttavammalle se tuoksuu.
Nyt se on valmis romanssiin.
Ja huumaavan veren tuoksun tihkuessa joka huokosesta,
kuka voisikaan vastustaa sitä?
Harvat tekevät oudompia asioita rakkauden eteen,
mutta jotkut ovat erityisen viekkaita.
Yksi viekkaimmista olennoista löytyy Etelä-Australian matalikoilta.
Seepia saattaa olla naamioitumisen mestari,
mutta se ei voi piileskellä ikuisesti.
Koiraat elävät vain kaksi vuotta -
ja niillä on vain yksi lisääntymiskausi,
mutta paljon kilpailua.
Jokaisesta naaraasta taistelee yksitoista koirasta.
Monet ovat kaksi kertaa sen kokoisia -
ja niillä on sotamaalauksia.
Paremmalla resoluutiolla kuin 4K-televisioissa -
sadattuhannet väriä vaihtavat solut välkkyvät.
Se on varoitus, jonka 25-senttinen pikkukaveri ottaa huomioon,
sillä toinen vaihtoehto olisi taistella.
Kun isot koiraat ottavat yhteen,
on vakavat vauriot vaarana.
Taistelut voivat kestää jopa 20 minuuttia.
Ne päättyvät yleensä siihen, että toinen katoaa mustepilveen -
jättäen voittajan vartioimaan palkintoaan:
pienempää, kalpeampaa naarasta.
Ainutlaatuiset pupillit tehostavat värien tunnistusta -
ja näkevät 360 astetta.
Ne auttavat sitä pitämään silmällä sen apajille yrittäviä koiraita.
Mutta tämä pikkukaveri tietää, miten toimia huomaamatta.
On aika ottaa yllättävä identiteetti.
Muuttua ruskeaksi,
vetää lonkerot sisään -
ja näyttää enemmän naaraalta.
Sen täytyy olla varovainen tai se saa isommaltaan selkään,
yritettyään lähennellä sen paria.
Mutta sen valepuku on niin vakuuttava,
että se menee täydestä.
Naaras tietää tarkalleen, mitä viekas teeskentelijä yrittää.
Ja naaras pitää siitä.
Itse asiassa viekkaat koiraat ovat menestyksekkäämpiä pariutumisessa -
kuin isommat kilpailijat.
Isomman seepian huomatessa, mitä tapahtui, on jo liian myöhäistä.
Pieni naamioituja on jo kaukana, mutta se ehti jo tehdä tekonsa.
Roolien vaihto voi olla paras tapa onnistua.
Se voi myös auttaa yksinäisessä rakkauden etsinnässä.
Ruskeakarhunaarasta voi lähestyä vain muutaman viikon joka kevät.
Yksikään uroskarhu ei ole vielä vieraillut sen luona.
Jos se ei parittele pian,
sitä ei tänä vuonna tapahdu.
Suuressa Brittiläisen Kolumbian erämaassa,
todennäköisyydet törmätä "herra Oikeaan" ovat pienet.
Mutta tämä naaras tietää paikan, jossa on mysteeristä viehätysvoimaa.
Piilossa syvällä metsässä -
on lumottu puu.
Se näyttää tavalliselta puulta,
mutta tällä purppurapihdalla -
on sellaisia ominaisuuksia, että se vetää uroskarhuja puoleensa.
Ne ovat käyneet sen luona yli sadan vuoden ajan.
Ne hierovat rauhasia selässään -
mahassaan -
ja jaloissaan.
Ne jättävät jälkeensä salaisia hajuviestejä -
niiden iästä, kunnosta ja sosiaalisesta statuksesta.
Koska haju jää kiinni tahmeaan mahlaan,
haju leviää hitaasti ympäristöön jopa kuukauden ajan.
Uroskarhut käyttävät raapimispuuta hierarkian asettamiseen.
Mutta tämä on jotain hyvin harvinaista.
Naaraskarhu on huomannut puun toimivan myös deittisovelluksena.
Se voi päivittää siihen tilakseen "rakkautta etsimässä" -
uroksille luettavaksi.
Nyt kun sen FacePuu-profiili on päivitetty, se ei voi muuta -
kuin odottaa, että puu tekee taikansa.
Mahla alkaa erittää sen ominaishajua hitaasti.
Tunnit muuttuvat päiviksi -
eikä vieläkään ohikulkijoita. Kunnes lopulta -
uros.
Heti kun se pääsee hajulle naaraasta,
uros päättää etsiä sen.
Apunaan seitsemän kertaa tarkempi hajuaisti kuin vihikoiralla.
Uros seuraa naaraan hurmaavaa tuoksua -
rannalle asti.
Se on juuri ja juuri ajoissa,
mutta on jo selvää, että niillä on oikeanlaista kemiaa.
Kiitos parinetsintäpuun mystisten voimien.
Maan alla,
hieman syvemmällä,
toinenkin eläin käyttää puiden voimia -
apuna parinvalinnassa.
Seitsentoistavuotiskaskas -
on syönyt Pohjois-Amerikan Virginian metsien puiden juurista -
yli 16 vuoden ajan.
Kun se huomaa kevätmahlojen alkavan valua -
seitsemättätoista kertaa,
se tietää, että on aika nousta pinnalle.
Se on laskenut sen parhaan mahdollisuuden lisääntymiselle.
Silti sille ei ole mitään takuita.
Hitaita,
mutta maukkaita.
Kaskaat ovat helppo kohde -
jopa hitaimmalle saalistajalle.
Mutta tälläkin kertaa joukossa on voimaa.
Jokainen kaskasesiintymä synkronoi elämänsä -
tarkalleen 17-vuotiseen aikatauluun.
Alkulukuun perustuva esiintymisrytmi -
tekee saalistajille lähes mahdottomaksi -
laskea ruokailuaan niiden varaan.
Niitä nousee pinnalle miljoonittain yhtä aikaa.
Tämä on kaikkien aikojen suurin massaesiintymä.
Tätä pesuetta kutsutaan nimellä Brood X.
Niiden täytyy lisääntyä nopeasti. Vain kuudessa viikossa ne ovat kuolleet.
Amerikan suurin pikadeittitapahtuma on alkamassa.
Mutta ensin mahtava muodonmuutos.
Aamun sarastaessa -
niistä on tullut aikuisia.
Ne ovat valmiita parittelemaan.
Takaruumiin ääntelyelimillä -
ne tuottavat sirinää,
jota niiden ontot ruumiit tehostavat.
Parittelukutsut soivat yhtä kovaa kuin rock-konsertit.
Mutta kaikki kutsuun vastanneet eivät ole yhtä tervetulleita.
Zombiekaskas.
Se on saanut tartunnan massospora-sienen itiöistä.
Ainoa vihollinen, joka on onnistunut selvittämään kaskaiden 17-vuoden koodin.
Sienen itiöt syövät uhria sisältä päin -
samalla kun huumaavat sen aivoja piristeillä,
jotka saavat sen parittelemaan.
Tartunnan saaneet koiraat jopa matkivat naaraiden viettelytapoja -
saadakseen muita parittelemaan.
Ja niin tartunta leviää.
Sieni pitää uhrinsa elossa,
jotta ne tartuttavat mahdollisimman monia kaskaita -
ja levittävät itiöitä mahdollisimman laajalle.
Lopulta 14 päivää myöhemmin -
zombiekaskaat kuolevat.
Itiöt sen sijaan odottavat 17 vuotta -
valmiina tartuttamaan seuraavan sukupolven epäonniset kaskaat.
Mutta miljoonien paritellessa -
ja jokaisen naaraan laskiessa 400 munaa puun kuoreen -
niitä on niin paljon, että kaskaat varmistavat,
että ne kasvattavat aina määräänsä.
Joillekin eläimille parittelu on kiinni pitkän tähtäimen suunnitelmasta.
Kaakkois-Aasian koralliriutalla -
eräs olento käyttää mystisiä viettelykeinoja -
pitääkseen kumppaninsa lumoissaan.
Harlekiinirapunaaraat voivat paritella vain hetken,
kun ne ovat luoneet nahkansa -
ja se tapahtuu kolmen viikon välein.
Sen täytyy valmistautua.
Sen paras mahdollisuus saada terveitä jälkeläisiä -
on syömällä mahdollisimman paljon.
Hitaat ja proteiinipitoiset -
meritähdet ovat sen lempisaaliita.
Mutta sen pehmeään alapuoleen kiinni pääseminen on vaikeaa.
Koska se on kymmenen kertaa isompi, sitä on vaikea käsitellä yksin.
Onneksi apu ei koskaan ole kaukana.
Sen pitkäaikainen kumppani.
Naaras pitää sitä hallinnassaan erittämällä näkymätöntä kemikaalia.
Koiras seuraa feromonijälkeä -
tuntosarvien tuntokarvojen avulla.
Se ei voi vastustaa -
ja se on aina lähellä, kun naaras sitä tarvitsee.
Meritähti on viimein käännetty.
Se pitää naaraan kylläisenä seuraavaan parittelukertaan saakka.
Naaraan viettelyvoimien ansiosta kumppani pysyy paikoillaan.
Se odottaa kärsivällisesti 20 päivää, kunnes lopulta -
naaras menee salaiseen koloonsa riisuutumaan.
Se jättää jälkeensä vanhan kuorensa -
ja on nyt pehmeäkuorinen -
ja vielä kauniimpi kuin ennen.
Mutta nyt sillä on vain muutama tunti aikaa paritella -
ennen kuin kuori kovettuu taas.
Joten saadakseen kumppaninsa sopivalle tuulelle -
naaras erittää toista kemikaalia.
Tällä kertaa siinä on sukuviettiä herättelevää ainetta,
joka muuttaa sen tottelevaisen kumppanin halukkaaksi koiraaksi,
jolla on mielessään vain yksi asia.
Ensimmäistä kertaa kuvattuna ne parittelevat.
Se kestää vain sekunteja.
Sitten naaras jatkaa koiraan pitämistä lumoissaan.
Joten muutamaa viikkoa myöhemmin -
sen tuhansien pienten munien kuoriutuessa -
koiras on edelleen sen vierellä,
kun niiden jälkeläiset pakenevat äitinsä syleilystä -
kokeillakseen onneaan isossa meressä.
Maailma on täynnä ihmeellisiä eläimiä,
jotka yrittävät oudoin keinoin päästä parittelemaan.
Mutta vain muutamilla on kykyä -
saada rakkaus kestämään.
Lari gibboneiden kumppanuudet voivat kestää vuosikymmeniä.
Perhe-elämän todellisuuden iskiessä -
täytyy nähdä vaivaa pitääkseen kipinää yllä.
Tämän emon huomio on kiinnittynyt poikasten kasvattamiseen.
Uroksen tehtäväksi jää suojella kotia.
Kotia, joka koostuu 40 hehtaarista koskematonta Thaimaan sademetsää.
Se on liian laaja alue vahdittavaksi.
Joten uros käyttää edistyneempää keinoa.
Laulu on sen supervoima.
Mitä äänekkäämpi ja melodisempi huuto on, sitä vahvempi gibboni on.
Ääni kantaa parhaiten kylmässä ilmassa.
Laulaessaan aamun sarastaessa -
se varmistaa, että tunkeilijat kuulevat sen selvästi.
Mutta pian -
auringon lämpö saa puiden kosteuden nousemaan.
Se luo ilmavirtauksia, jotka katkovat huutoja -
eivätkä ne ole niin tehokkaita.
Siihen mennessä sen työ on yleensä tehty.
Mutta ei tänään.
Hedelmäpuut tämän perheen alueen keskiössä -
ovat herättäneet kilpailevan joukon huomion.
Jos isä ei voi puolustaa niiden kotia,
se menettää kumppaninsa urokselle, joka pystyy siihen -
ja sen jälkeläiset saatettaisiin jopa tappaa.
Isän on aika tehdä kaikkensa -
ja näyttää kaikki voimansa.
Pitkillä koukkumaisilla käsillään ja erittäin liikkuvalla olkanivelellä -
se kiihdyttää 55 kilometriin tunnissa.
Tällä nopeuden ja voiman mahtavalla näytöksellä -
se pelottaa kilpailijoitaan.
Se riittää pelottamaan ne pois -
ja todistamaan sen parille, että se pystyy hoitamaan homman.
Seuraavana aamuna -
uros nousee taas aikaisin laulamaan.
Mutta tällä kertaa naaras liittyy seuraan,
osoittaakseen, että uros on edelleen alueen kuningas.
Ne myös näyttävät koko viidakolle, että niiden side on vahva.
Yrittäessään jatkaa sukuaan -
eläimet käyttävät uskomattomia kykyjään löytääkseen parin -
ja hämmästyttäviä keinoja voittaakseen kilpailijansa.
Loppujen lopuksi, mitä tulee yhteisen tulevaisuuden jakamiseen -
vain kyvykkäin kumppani kelpaa.
Jos uskot tietäväsi kaiken luonnosta,
saatat erehtyä.
Tekstitys: Niina Kinnunen